PATVIRTINTA

Vilniaus r. Mickūnų gimnazijos direktorės

2016 m. gruodžio mėn. 19 d. įsakymu Nr. V-60

PATYČIŲ PREVENCIJOS IR INTERVENCIJOS VYKDYMO VILNIAUS R. MICKŪNŲ GIMNAZIJOJE TVARKOS APRAŠAS

I. BENDROSIOS NUOSTATOS

1. Patyčių prevencijos ir intervencijos vykdymo Vilniaus r. Mickūnų gimnazijoje tvarkos aprašo (toliau – PPIVT aprašas) paskirtis – padėti gimnazijai užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.
2. PPIVT aprašas nustato patyčių stebėsenos, prevencijos ir intervencijos vykdymą Vilniaus r. Mickūnų gimnazijoje.
3. PPIVT aprašas remiasi šiais principais:
	1. į patyčias būtina reaguoti nepriklausomai nuo jų turinio (dėl socialinės padėties, lyties, seksualinės orientacijos, negalios, religinės ar tautinės priklausomybės, išskirtinių bruožų ar kt.) ir formos;
	2. kiekvienas gimnazijos administracijos atstovas, mokytojas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir jas, stabdyti;
	3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų bei nepriklausomai nuo besityčiojančiųjų ar patiriančių patyčias amžiaus ir pareigų.
4. Visi gimnazijos bendruomenės nariai (mokiniai, administracijos atstovai, mokytojai, švietimo pagalbos specialistai, tėvai (globėjai, rūpintojai), kiti darbuotojai) turi būti supažindinti su gimnazijos patyčių prevencijos ir intervencijos vykdymo tvarka, ją įgyvendinančiais dokumentais.
5. PPIVT apraše vartojamos sąvokos:
	1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui. Patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):
		1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;
		2. fizinės patyčios: mušimas, spardymas, spaudimas, dusinimas, užkabinėjimas, turtinė žala ir kt.;
		3. socialinės patyčios: socialinė izoliacija arba tyčinė atskirtis, gandų skleidimas ir kt.;
		4. elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas siekiant sugriauti gerą vardą arba santykius, pažeminti ir kt.
	2. patyčias patiriantis vaikas – mokinys, iš kurio yra tyčiojamasi;
	3. besityčiojantysis – mokinys ar suaugęs, inicijuojantis patyčias ir/ar prisidedantis prie jų;
	4. patyčias patiriantis suaugęs – administracijos atstovas, mokytojas, švietimo pagalbos specialistas ar kitas darbuotojas, iš kurio tyčiojasi mokinys (-iai);

2

* 1. patyčių stebėtojas – mokinys, matantis ar žinantis apie patyčias;
	2. patyčių prevencija – veikla, skirta patyčių rizikai mažinti imantis gimnazijos bendruomenės narių (vaikų, administracijos atstovų, mokytojų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių;
	3. patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant mokinių tėvus (globėjus, rūpintojus);
	4. patyčių prevencijos ir intervencijos stebėsena – patyčių situacijos gimnazijoje stebėjimas renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolesnės raidos ir galimo poveikio prognozavimas.
1. PPIVT aprašas parengtas vadovaujantis Jungtinių Tautų vaiko teisių konvencija, Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos vietos savivaldos įstatymu, kitais įstatymų įgyvendinamaisiais teisės aktais.

II. PATYČIŲ STEBĖSENA IR PREVENCIJA GIMNAZIJOJE

1. Patyčių prevencija ir intervencija yra svarbi gimnazijos veiklos dalis, kurios planavimu, organizavimu ir stebėsena rūpinasi gimnazijos vadovas, vaiko gerovės komisijos nariai, klasių vadovai, o ją vykdo visi gimnazijos bendruomenės nariai.
2. Gimnazijos vadovas yra atsakingas už PPIVT aprašo parengimą ir vykdymą, už stebėsenos rezultatais paremto kasmetinio gimnazijos patyčių prevencijos priemonių plano parengimą, pristatymą gimnazijos bendruomenei ir vykdymą.
3. Patyčių prevencijos ir intervencijos vykdymo tvarkos įgyvendinimą koordinuoja ne mažiau kaip trys atsakingi asmenys. Gimnazijos vadovas jais paskiria vaiko gerovės komisijos narius ir/ar kitus asmenis ir patvirtina įsakymu, kurie kasmet:
	1. inicijuoja anoniminę vaikų apklausą ir apibendrina jos rezultatus;
	2. surenka apibendrintus duomenis iš klasių vadovų dėl gimnazijoje fiksuotų pranešimų apie patyčias (žr. Priedą Nr.1) ir atlieka jų analizę ir aptarimą Vaiko gerovės komisijos posėdžiuose;
	3. remiantis apklausos ir pranešimų apie patyčias analizės duomenimis rengia patyčių prevencijos ir intervencijos priemonių planą;
	4. aptaria turimą informaciją, svarsto prevencijos ir intervencijos priemonių taikymo plano turinį Vaiko gerovės komisijos posėdyje;
	5. teikia siūlymus gimnazijos vadovui dėl patyčių prevencijos ir intervencijos priemonių įgyvendinimo gimnazijoje, gimnazijos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;
	6. teikia siūlymus gimnazijos vadovui dėl PPIVT aprašo tobulinimo;
	7. atlieka kitus gimnazijos patyčių prevencijos ir intervencijos vykdymo tvarkoje numatytus veiksmus.
4. Klasės vadovai kas mėnesį išanalizuoja ir apibendrina turimus pranešimus apie patyčias (žr. Priedą Nr. 2), informuoja narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis.

III. PATYČIŲ INTERVENCIJA GIMNAZIJOJE

1. Visais įtariamų ir realių patyčių atvejais kiekvienas gimnazijos administracijos atstovas, mokytojas ar švietimo pagalbos specialistas, kitas darbuotojas reaguodamas:
	1. įsikiša įtarus ir/ar pastebėjus patyčias – nutraukia bet kokius tokį įtarimą keliančius veiksmus;
	2. primena mokiniui, kuris tyčiojasi, mokyklos nuostatas ir elgesio taisykles;

3

* 1. esant pagalbos mokinio sveikatai ir gyvybei reikalingumui, kreipiasi į pagalbą galinčius suteikti asmenis (tėvus (globėjus, rūpintojus) ar gimnazijos darbuotojus) ar institucijas (pvz., policiją, greitąją pagalbą);
	2. mokytojas dalykininkas, administracijos atstovas, švietimo pagalbos specialistas informuoja klasės vadovą apie įtariamas ir/ar įvykusias patyčias, užpildo pranešimo apie patyčias formą;
1. Mokyklos administracijos atstovo, mokytojo, švietimo pagalbos specialisto ar kito darbuotojo veiksmai įtarus ir/ar pastebėjus elektronines patyčias ar gavus apie jas pranešimą:
	1. išsaugo vykstančių elektroninių patyčių įrodymus ir nedelsiant imasi visų reikiamų priemonių elektroninėms patyčioms sustabdyti;
	2. įvertina grėsmę mokiniui, jo sveikatai ir esant poreikiui kreipiasi į pagalbą galinčius suteikti asmenis (tėvus (globėjus, rūpintojus) ar gimnazijos darbuotojus) ar institucijas (pvz., policiją, greitąją pagalbą);
	3. surenka informaciją apie besityčiojančių tapatybę, dalyvių skaičių ir kitus galimai svarbius faktus;
	4. informuoja klasės vadovą apie elektronines patyčias ir pateikia įrodymus (išsaugotą informaciją);
2. Klasės vadovas gavęs informaciją apie įtariamas ir/ar įvykusias patyčias:
	1. užpildo pranešimo apie patyčias formą;
	2. organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia mokinių tėvus dalyvauti pokalbiuose;
3. Klasės vadovas, nesiliaujant patyčioms ar esant sudėtingesniam patyčių atvejui, kreipiasi į gimnazijoss socialinį pedagogą ir/ar psichologą ar konkrečius PRIVT apraše vadovo įsakymu nurodytus asmenis ir perduoda surinktus faktus apie netinkamą elgesį.
4. Gimnazijos socialinis pedagogas ir/ar psichologas (ar kiti konkretūs PPIVT apraše nurodyti asmenys) įvertinę turimą informaciją:
	1. numato veiksmų planą, supažindina su jo nevykdymo pasekmėmis skriaudėją ir jo tėvus (globėjus, rūpintojus), esant poreikiui koreguoja veiksmų planą;
	2. informuoja gimnazijos vadovą apie esamą situaciją;
5. Mokiniui, pasityčiojus iš administracijos atstovo, mokytojo, švietimo pagalbos specialisto ar kito darbuotojo, asmuo, pastebėjęs ir/ar įtaręs patyčias, turėtų informuoti gimnazijos vadovą, kuris imasi gimnazijos dokumentuose numatytų veiksmų.
6. Administracijos atstovui, mokytojui, švietimo pagalbos specialistui ar kitam darbuotojui pasityčiojus iš mokinio, asmuo, pastebėjęs ir/ar įtaręs patyčias, turėtų informuoti gimnazijos vadovą, kuris imasi gimnazijos dokumentuose numatytų veiksmų.
7. Kitiems patyčių dalyviams pagal individualius poreikius gimnazijoje teikiama švietimo pagalbos specialistų ar pedagogų pagalba.
8. Tais atvejais, kai gimnazijoje nėra švietimo pagalbos specialistų ar yra kitos priežastys, dėl kurių negali būti teikiama švietimo ar kita pagalba ar netikslinga ją teikti gimnazijoje, klasės vadovas ir/ar administracijos atstovas nukreipia mokinį ir jo tėvus (globėjus, rūpintojus) į Savivaldybės švietimo pagalbos įstaigą.

IV. BAIGIAMOSIOS NUOSTATOS

1. Visi dokumentai, esantys mokinio asmens byloje, ir duomenys, susiję su mokiniu ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti mokinio teises ir teisėtus interesus.

 Priedas Nr. 1

PRANEŠIMAS APIE PATYČIAS

(data)

Vilniaus r. Mickūnų gimnazijos \_\_\_\_\_\_ klasės mokinys (-ė)

 pažeidė Mokinių elgesio taisykles tyčiodamasis iš

*(vardas, pavardė)*

 .

*(patyčias patiriančio asmens vardas, pavardė)*

Mokinio veiksmai buvo šie:

|  |  |
| --- | --- |
| *Žodinės patyčios* | * pravardžiavo
* grasino
* užgauliojo
* užkabinėjo
* erzino
* žemino

□ kita ................................................................................................................................................................................... |
| *Fizinės patyčios* | * mušė
* spardė
* dare spaudimą
* dusino
* užkabinėjo
* padarė turtinę žalą

□ kita ...................................................................................................................................................................................... |
| *Socialinės patyčios* | * vyko socialinė izoliacija
* vyko tyčinė atskirtis
* skleidė gandus

□ kita ....................................................................................................................................................................................... |
| *Elektroninės patyčios* | * siuntinėjo skaudinančias ir gąsdinančias asmenines tekstines žinutes ir/ar paveikslėlius
* skleidė viešus gandus
* skelbė asmeninius duomenis ir komentarus
* vyko tapatybės pasisavinimas siekiant sugriauti gerą vardą arba santykius, pažeminti

□ kita ........................................................................................................................................................................................ |
| *Kita* | □ .......................................................................................................................................................................................... |
| *Patyčių liudininkai* | ....................................................................................................... |

Pranešimą užpildęs asmuo

(parašas) (vardas, pavardė)

Pažeidimas (-ai) buvo nagrinėtas (-ti) per Vaiko gerovės komisijos posėdį.

(data)

Priedas Nr. 2

PRANEŠIMŲ APIE PATYČIAS ANALIZĖ

Klasė Data

|  |  |  |
| --- | --- | --- |
| Patyčių rūšis | Skaičius | Patyčių situacijos pokytis |
| Sumažėjo | Liko toks pat | Padidėjo |
| *Žodinės patyčios* |  |  |  |  |
| *Fizinės patyčios* |  |  |  |  |
| *Socialinės patyčios* |  |  |  |  |
| *Elektroninės patyčios* |  |  |  |  |
| *Kita* |  |  |  |  |

Klasės vadovas

(parašas) (vardas, pavardė)